JohanHeinsen/ENO huggingface dataset:
Aarhuus Stifts-Tidende, 1844-05-24
Kirkestaten (det pavelige Gebeet) er desuden sat i en stor Skræk, som virker mere end alle Uroligheder. Der er sammesteds, paa forskjellige Kanter, udbrudt en Epedemi, som bortriver mange Mennesker, ikke alene blandt Dalbeboerne, men ogsaa, og det især, blandt Bjergbeboerne. Byen Tivoli (med 9000 Jndv.) i Nærheden af Rom, bliver skrækkelig medtaget deraf, over hundrede Mennesker døe om Ugen. Sygdommen kaldes "Torcicolle, og er foranlediget af de hede Dage og kolde Aftener, man der har havt siden Maimaaneds Begyndelse. De liberale Schweizer-Cantoner vægre sig ved at deeltage i den af Præsidiet paabudne Jntervention i Wallis, navnligen har Raadet i Bern besluttet, ikke at ville adlyde befalingen om Troppernes Jndkaldelse, samt at nægte de i andre Cantoner indkaldte Tropper Gjennemmarsch.
Aarhuus Stifts-Tidende, 1844-05-24
Albaneserne husere endnu lige grumt imod de Christne. Efter at de ganske havde ødelagt Uskup- og dens Omegn og derfra bortslæbt mange Christne, indsluttede de med 6,000 Mand den rige Stad Nissa, men kunde Jntet udrette imod den, da den sammesteds kommanderende Pascha havde sikkret Staden, imod et Overfald. Omegnen blev derimod saa grusomt medtaget, at henved 8000 Flygtninge nu vanke huusvilde omkring, efter at Albaneserne havde afbrændt alle de Byer, de vare dragne igjennem.
Aarhuus Stifts-Tidende, 1844-05-24
En Skrivelse fra Durango (i Mexico) af 2den Februar beretter om en frygtelig Oversvømmelse, som skal have bortskyllet ikke færre end 400 Bygninger, og overhovedet anrettet navnløs Ødelæggelse.
Aarhuus Stifts-Tidende, 1844-05-24
En sælsom Begivenhed meldes fra Gwalior i Ostindien. Omtrent 300 Drenge, af 10 til 12 Aars Alder, fik her det Jndfald at legge Krigen imellem Englænderne og Mahratterne." De forskaffede sig Uniformer, Krudt, smaae Kanoner &c., og den 23de Februar kom det til en formelig Træfning, hvori 8 Drenge bleve dræbte og 1012 haardt saarede. De indfødte Tropper, som skulde standse dette Uvæsen, bleve stenede og forjagede. Næste Dag begyndte Kampen paany; Drengenes Antal var nu voxet til 600, og Tilskuere havde i tusindviis forsamlet sig omkring dem; men omsider greb Regjeringen til eftertrykkelige Forholdsregler, hvorved 25 Drenge bleve fængslede, og de øvrige toge Flugten.
Aarhuus Stifts-Tidende, 1844-05-24
De franske Tropper i Afrika (Algier) skulle have lidt et betydeligt Nederlag. Heden havde i April været saa stærk dertillands, at mange Soldater vare faldne døde omkuld paa Sletten. "I dette Øieblik – hedder det i en Artikel fra Paris af 7de Mai – hvor Keiser Nicolais Besøg i London næsten bliver til Vished, i dette Øieblik udbreder der sig her i Paris den temmelig paalidelige Efterretning, at Kong Ludvig Philips Reise til London, paa Ministrenes indstændige Forestillinger, er udsat for iaar."¬
Aarhuus Stifts-Tidende, 1844-05-24
De polske Jøders Veeklager ere i dette Øieblik grændseløse, da Regjeringen nu alvorligt skrider til Udførelsen af en Forholdsregel, som Jøderne hidtil troede at kunne afværge, nemlig: Udskrivning til Soldaterstanden. Som et Tordenskrald er pludseligt kommet den Befaling, at Rekruteringsloven skal endnu i Løbet af denne Maaned fuldbyrdes i alle de polske Gouvernementer, og at intet meere skal kunne fritage Jøderne for den militaire Tjeneste.
Aarhuus Stifts-Tidende, 1844-05-24
J den preussiske Kjøbstad Gesecke (Naboby til Paderborn) har der om Aftenen den 9de Mai tildraget sig beklagelsesværdige Optrin. Stærke Folkehobe havde sammenrottet sig og overfaldet de derværende Jøders Vaaninger, som meer eller mindre bleve ødelagte. Som nærmeste Aarsag til denne Vandalisme fortælles der, at en meget agtværdig Præst i Gesecke havde faaet en anonym Skrivelse, som ikke blot indeholdt de groveste Fornærmelser mod ham, men ogsaa mod den katholske Kirke og alt Katholikerne Helligt. Jndholdet af dette Smædebrev blev snart bekjendt i Byen, og man vilde have udfundet, at det kom fra nogle af Byens jødiske Jndvaanere, som, enten de nu ere skyldige eller ikke, maatte undgielde derfor. Der er nu indledt retlige Undersøgelser.
Aarhuus Stifts-Tidende, 1844-05-24
J Sachsen har Lynild, Skypumper og Uveir anrettet megen Skade. Hele Landsbyen Ratzsch er bleven et Rov for Luerne. – J Wien har været en Tumult, hvorved det kom til Blodsudgydelse.
Aarhuus Stifts-Tidende, 1844-05-24
J Frankfurt ere samtlige Skrædderværksteder blevne tomme, idet alle derværende Skræddersvende, 8 a 900, havde forladt dem, og, da Politiet vilde tvinge dem til at arbeide, vare udvandrede til de omliggende Grændseprovindser. Over et Halvthundrede vare blevne arresterede. Queensbench Retten i London har udsat sin Dom over O'Connell og hans Medanklagede indtil næste Saison, da Dommerne ere indbyrdes uenige i Anskuelserne om de Anklagedes Strafskyld, hvisaarsag de først ville consulere Landets øvrige Domstole.
Aarhuus Stifts-Tidende, 1844-05-24
Den 29de Mai afreiser Kong Oscar fra LystSlottet Tullgarn til Götheborg, for den 4de Juni at aabne det ny Trollhatta=Sluseværk. Det har gjort et meget godt Jndtryk, at han har ophævet det 1812 udstædte Forbud imod at communicere med den afsatte Kongefamilie, saavelsom at Hs. M. paa sin forehavende Reise ikke agter efter gl. Skik at betjene sig af Kongeskjuts, men at reise med et meget lidet Følge og med sædvanlig Postbefordring.
Aarhuus Stifts-Tidende, 1844-05-24
Det stockholmske Blad "Dagligt Allehaandapaastaaer, at Prof. Geijers officielle Communication af Kong Oscars Utilfredshed med den paatænkte Kjøbenhavnsreise skal i Upsala have vakt betydelig Forbauselse og fremkaldt megen Uvillie mod Hr. Geier, der, som man paastaaer, har for Hs. M. fremstillet Forholdet i et urigtigt Lys, da Spørgsmaalet nu ikke længer er om en Reise paa Studentercorpsets Vegne, men af private svenske Medborgere, baade Studenter og Jkke-Studenter, som privat ere komne overeens og Reisen, og hvori Academiets Rector ikke havde nogen Slags Ret til at blande sig hverken paa egne eller paa Regjeringens Vegne.
Aarhuus Stifts-Tidende, 1844-05-24
Den svenske Rigsdag skal, som det almindeligt hedder i Stockholm, aabnes næstk. 10de Junii.
Aarhuus Stifts-Tidende, 1844-05-24
Fædrelandet.
Aarhuus Stifts-Tidende, 1844-05-24
Kjøbenhavn, den 21de Mai. Det kgl. danske Cancelli har beordret Fædrelandets Redacteur tiltalt for Overtrædelse af Trykkefrihedslovgivningen med Hensyn til en i sidste Fredags N indeholdt Artikel og Sprogsagen.
Aarhuus Stifts-Tidende, 1844-05-24
Jfølge kgl. Resol. af 12te de, er der meddeelt den til Anlæggelsen af en Jernbane fra Rendsborg over Slesvig til Flensborg sammentraadte Comitee allerh. Tilladelse til at nivellere bemeldte Bane, forbeholdende Anlægget af Bibaner saavel i østlig som vestlig Retning.
Aarhuus Stifts-Tidende, 1844-05-24
- Den nye Forfølgelse mod Baptisterne blev igaar fortsat ved, at Politiet indfandt sig i deres Bedehuus og der vilde adskille og uddrive de nyere tilkomne Medlemmer af Menigheden fra de ældre Medlemmer, der allerede vare Baptister, da den kgl. Placat ang, dem for et Par Aar siden udkom. Jstedetfor at lade denne Politirenselse foretage med sig, forlod hele den lille conseqvente Menighed rolig sit For samlingsted og begav sig til forskjellige Steder, den større Deel ud paa Marken under aaben Himmel, for at holde sin Gudstjeneste efter sin bedste og faste (Khvnsp.) Overbeviisning.
Aarhuus Stifts-Tidende, 1844-05-24
- De mange og store Actietegninger, som finde Sted i denne Tid, ere et Beviis paa, at der maa være mange ledige Capitaler i Landet. Lægen Dr. Hjaltelin indbød nylig til Actietegning i en Vand cuur=Anstalt a. ved Dyrehaven. Anlægget vil koste c. 100,000 P. Og neppe faaer Jndbyderen Planen udstedt, førend allerede 150 Actier ere revne bort. (Ths. Av.)
Aarhuus Stifts-Tidende, 1844-05-24
Ved allerhøieste Resolution af 6te de er det befalet Jngenieurcorpset endnu i denne Maaned at anlægge en Bipassage for denne Sommer over Stads graven ved Vesterport, og dernæst at indgive Forslag, til, hvorledes Hovedpassagen gjennem Vesterport og over Fæstningsbroerne kan erholde en tilstrækkelig Udvidelse. (Ths. Av.)- Carl Rappo. der for Tiden opholder sig i Kjøbenhavn, er bekjendt som den første Atleth i Europa, og hans Kraftkunster grændse – ifølge den Frisindede" – næsten til det Utrolige. Med et 100 s. Lod under hver Arm dandser han Entrechatter, som Bournonville ikke vil kunne gjøre ham efter; han ballancerer med et 3 Alen høit Træ paa Næsen, og paa Træets Grene sidde Træfugle og hænge Blikdaaser hvori der er levende Fligle. Med et Pusterer, som Kunstneren holder i Munden, nedpuster han først Træfuglene, rammer siden Daaserne, af hvilke der hvergang udflyver en lille Fugl. Til Slutningen, da han rammer en stor Daase, flyver en Due ud af denne og sætter sig paa hans Hoved. Ogsaa ballancerer han med et Skib, 3 Alen langt, og ikke alene heiser alle Skibets Seil, men affører dets Kanoner, antænder en Mængde Raketter paa Skibet, og staaer tilsidst omgiven af den stærkeste Raketild. Ogsaa hans to Sønner ere fortrinlige Jongleurer, Acrobater og Atlether. – Man taler nu med temmelig Bestemthed om at Gammelholm vil blive afhændet til Stadens Udvidelse, og Foretagendet iværksat ved et Actieselskab.
Aarhuus Stifts-Tidende, 1844-05-24
- Den ved Professor Jacobsens Død ledigblevne Plads i det kgl. franske Academies anatomiske zoologiske Section er bleven besat med Charles Napoleon, Fyrste af Canino. Dr. Müller i Berlin havde fleest Stemmer næstefter.
Aarhuus Stifts-Tidende, 1844-05-24
Kongen af Preussen har paa en smuk Maade tildeelt Oehlenschlæger, som for Tiden opholder sig i Berlin, den ved Thorwaldsens Død ledigblevne Fortjenesteorden. Jfølge Journal des Debats har Kongen af Frankrig udnævnt Biskoppen paa Jsland, Steingrim Johnsen, til Ridder af Æreslegionen. - Som et Beviis paa den Jndflydelse, Jernbanerne allerede nu udøve, medens de endnu kun ere til paa Papiret, har man forsikkret os, at Arbeidslønnen i Kjøbenhavns Omegn er stegen fra 36 Rb til 50 Rbs om Dagen, da Dagleierne speculere paa at faae Arbeide ved Jernbanen til Roeskilde, eller, hvad vi ansee for rimeligere, at mange Arbeidere ere tyede til Holsteen og have søgt Arbeide ved Jernbaneanlægget der. (Do.)
Aarhuus Stifts-Tidende, 1844-05-24
Odense, den 21de Mai. Angaaende Actietegningen til den projecterede fyenske Jernbane kunne vi foreløbigen melde, at ikke alene udenlandske solide Huse have viist Jnteresse for denne, men at her i Fyen af Private allerede 300 Actier ere reserverede, endnu forinden nogen offentlig Jndbydelse til Actietegning er skeet. (Ths. Av.)
Aarhuus Stifts-Tidende, 1844-05-24
Haderslev, den 22de Mai. Som man erfarer, have dHrr. Stænderdeputerede P. H. Lorenzen, Nis Lorenzen, P. Jepsen og A. H. Posselt besluttet, ikke at møde i Stænderforsamlingen saalænge Bestemmelserne i det kgl. Patent af 29de Marts d. A. ere gjældende. Ogsaa erfarer man, at Hr. Raadmand P. Nielsen i Flensborg har anmeldt for Regjeringen, ikke at kunne møde iaar. Det var disse Fem, som 1842 indgave det bekjendte Minoritetsvotum i Sprogsagen og forlangte lige Ret for det danske Sprog med det tydske i Stænderforsamlingen. Forresten vil der iaar, som en Følge af denne Begivenhed, hverken tales og Majoritet eller Minoritet, og den største Enighed vil herske i Forsamlingen. Vi skulle nu oppebie, hvilket Physignom en saadan enig Stænderforsamling vil antage. (Dv.)
Aarhuus Stifts-Tidende, 1844-05-24
Skibs-Efterretninger. Tirsd. den 21de de, ankom paa Khvns Rhed Barkskibet Hercules, Capt. Ahlmann, fra Porto Prince paa St. Domingo.
Aarhuus Stifts-Tidende, 1844-05-24
Landeiendoms-Salg. Røddinggaard, i Haderslev Amt, er i disse Dage kjøbt af Hr. Mylord for 39,200 Rbd. r. S. For nogle Aar siden blev den kjøbt af Kbm. Ørnstrup i Odense for 21000.
Aarhuus Stifts-Tidende, 1844-05-24
Befordringer og Afgang. Capitain i Livjæger corpset, C. G. v. Bonfils, er under 20de de, allern. beskikket til Strandtoldbetjent i Hornbek, under Helsing ders Toldsted. Branddirecteur i Pløen, J. Berg til Amtsforvalter for Amterne Pløen og Ahrensbock, og Kæmmer J. Mackeprang til Branddirect, paa Fehmern. Dødsfald. Skibscapt. Marius Winslow i Nexø paa Bornholm. Kbm. og Forligelsescommissair P. Berg(54 Aar) i Nykjøbing paa Falster. Kjøbmand Schmidt, i Randers.
Aarhuus Stifts-Tidende, 1844-05-24
Ved Tallotteriets 1440 Trækning i Altona udkom: No. 64. 13. 69. 9. 26.
Aarhuus Stifts-Tidende, 1844-05-24
Aarhuus, den 23de Mai. Det norske Dampskib Carl Johan kom første Gang hertil i Formiddags Kl. 9. og afgik en halv Time efter igjen herfra til Assens osv.
Aarhuus Stifts-Tidende, 1844-05-24
Det er saaledes nu det femte Dampskib som regelmæssigen ankommer hertil.
Aarhuus Stifts-Tidende, 1844-05-24
Reisende. Med Dampsk. "Caroline Amalie" til Khvn: Kammerjunker v. Bornemann, Fru Freiesleben, Frøken Rosenørn, Capt. v. Steinmann, Frøken Gjerulff, Assessor Knorr, Kom Monberg med Familie, Cand. theol. Glud og Levinsen, Jomfruerne A. og S. og S. Rosen dahl, Forvalter Møller, Jfrne. Wessenberg og Mulvad, Landvæsens-Eleverne Gad, Alteveldt og Clausen, Cand. theol. Dantzer, Gjæstg. Aastrup, Jomfruerne I. og C. Knudsen, Gottfredsen og Hansen, Bertshuush. Helstrup m. Kone, Tobakspinder Lund, Landmand Møller, Hr. Rasmussen, Cand. theol. Hansen, Landmand Schulin, endeel Soldater. Jalt 151 Passagerer. Med Dampskibet "Chr. Vill." til Kallundborg: Skuespildirecteur Orlamundt med Selskab, Skuespildirecteur Becker, Seminaristerne Westengaard og Knudsen, Major v. Bornemann, Porcellainshandler Romer, Brødrene F. og H. Bull, Proprietair Neergard, Farver From, Landhuusholdnings-Elev J. Nielsen. Til Samsøe: Contoirist N. Bagge. Med Dampsk. "Loven fra Aarhuus til Kiel &c. (endvidere).
Aarhuus Stifts-Tidende, 1844-05-24
Hofjægermester v. Carlsen med Frue, Kammerjomfrue og Eqvipage, Lieutenant v. Kragh. Med Paquetten "Ørsted til Kjøbenhavn; Kjøbmand Stigaard med 2 Sønner, Proprietair Bodelsen, Jfr. Wulffeldt, samt endeel Dækspassagerer og 32 Qvæghoveder.
Aarhuus Stifts-Tidende, 1844-05-24
Prædikanter paa 1ste Pintsedag. Froprædiken i Domk. Kl. 7: Hr. Pastor Fonss. Hormesse. Domkirken Hr. Stiftsprovst Lindhard; Frue Kirke Hr. Pastor Fonss. Hospitalskirken Kl. 10 1/4 Hr. Pastor Jespersen. Aftensang i Domkirken Hr. Pastor Jespersen.
Aarhuus Stifts-Tidende, 1844-05-24
Bekjendtgjørelser. Ved en inden Nestved Bythingsret den 29de April 1844 i Sagen, Hoved-Citanten Kjøbmand Andreas Bjerring Hansen i Kjøge ett. Contra Citanten Kjøbmand A. Goldschmidt i Nestved, afsagt Dom, er saaledes kjendt for Ret:
Aarhuus Stifts-Tidende, 1844-05-24
De om Hoved-Citanten Kjøbmand Andreas Bierring, Hansen i Kjøge i Bladet Ny Sjællandspost Nr 18 21, 24, 25 og 26 for Aaret 1842 brugte fornærmende og af denne under nærværende Sag paaankede Udladelser og Beskyldninger, bør døde og magtesløse at være og ikke komme ham til Skade paa Ære, gode Navn og Rygte og bør Contra-Citanten Kjøbmand A. Goldschmidt af Nestved, som Redacteur af bemeldte Blad, erlægge en Mulct af 300 (Trehundrede) Rbdlr. Sølv til Nestved Byes Fattigvæsen, samt derhos være Censur undergiven i 2 Aar, iøvrigt bor Contra-Citanten og Hoved-Citanten for hinandens Tiltale i denne Sag frie at være. Contra-Citanten bør erstatte Hoved-Citanten de af Hoved=Sogsmaalet flydende Omkostninger med 20 3 Sølv, hvorimod Contra Sogsmaalets Omkostninger hæves.
Aarhuus Stifts-Tidende, 1844-05-24
Det af Contra-Citanten under 20de Novbr. f. A. fremlagte Jndlæg bliver inden 14 Dage efter denne DomsAfsigelse at omskrive paa stemplet Papiir af 4de Classe No 2 Det Jdømte at udredes inden 15 Dage efter denne Doms lovlige Forkyndelse og iøvrigt at efterkommes under Adfærd efter Loven. Nestved, den 29de April 1844. Som Meddomsmænd. D. C. Lawætz. Sortrup, Meyer, Christensen, Rechkes. Hvilket herved i Overeensstemmelse med Forordn. 27de September 1799 § 20 bringes til offentlig Kundskab. Nestved Byfogedcontoir, den 1ste Mai 1844. D. C. Lawætz.
Aarhuus Stifts-Tidende, 1844-05-24
Fra Kæmneren har jeg modtaget Restancelisten over 2det Qvartals Communeskatter for indeværende Aar, forsynet med det Kongelige Stiftamtmandskabs Approbation, til Jnddrivelse ved Udpantning, hvilken strax vil blive iværksat hos de Restancedragere, der ikke inden denne Maaneds Udgang have indbetalt deres Restance paa Kæmnercontoiret. Aarhuus Byfogedcontoir, den 17de Mai 1844. Fleischer. Harmonien, Löverdagen den 1ste Juni 1844, om Aftenen Kl. 8, afholdes Generalforsamling i Selskabet Harmonien, hvortil de ærede Medlemmer ville Directionen. behage at give Møde.
Aarhuus Stifts-Tidende, 1844-05-24
Tirsdagen den 18de Juni, om Formiddagen Kl. 10, afholde begge Afdelinger af Brandassurance-Foreningen for Ind- og Udbo samt Besætning i Veile Amt Møde hos Hr. Gjæstgiver Brandt i Veile. Tillige bemærkes, at der skal voteres om Forpagteren af Brigsted Vindmølle kan tilkomme en Erstatning i Anledning af ovennævnte Mølles Brand i Vinter, hvorfor det ønskes at alle Medlemmer af 1ste Afdeling give Møde. Hvilket herved ifølge Lovenes i 18 bekjendtgjøres. Hvolgaard, den 21de Mai 1844. Breckling. p. t. Formand.
Aarhuus Stifts-Tidende, 1844-05-24
Onsdagen den 29de Mai førstk., om Formid, Kl. 10. afholdes offentlig Auction paa Hovedgaarden Wilhelmsborg over endeel Ege= og Fyrre=Bygningstømmer, bestaaende af Lede, Stolper, Løsholdter og Stiver, en 30 Fag gode Vinduer med Karme, en Dør til en Haugestue, samt en Deel Dørkarme med dobbelte og enkelte Døre, med Mere. Lysthavende indbydes. Wilhelmsborg Birkecontoir, den 20de Mai 1844. C. Rasmussen.
Aarhuus Stifts-Tidende, 1844-05-24
Det Stervboet efter Morten Nielsen Hyllenbergs Enke Barbara Pedersdatter tilhørende Huus i Hads lund, bestaaende af 7 Fag med Toft og Hauge, ansat til Hartkorn 2 Fdkr. 1 Alb., opbydes til Salg ved 3de Auctioner, som afholdes: Torsdagen den 23de Mai 1844, hver Dags Form. Torsdagen den 30te Mai f. A., Kl. 11.
Aarhuus Stifts-Tidende, 1844-05-24
Fredagen den 7de Juni f. A., Første og anden Auction afholdes paa Randers Raadhuus; men tredie Auction i Hadslund. Naar tredie Auction er tilendebragt, sælges Ind- og Udbo. Norhald, Støvring, Galthen Herreders Contoir i Randers, den 10de Mai 1844. Wesenberg.
Aarhuus Stifts-Tidende, 1844-05-24
Torsdagen den 30te Mai, Eftermiddag Kl. 2, bliver paa Horsens Raadstue, ifølge Havnecommissionens Reqvisition, afholdt Licitation over Leveringen til Havnen af 70 Stkr. Egepæle af forskjellige Dimensioner, 21 Stkr. Egestolper af 2 1/2 Alens Længde, 24 Stkr. Ege-Ankerstokke, 166 Alen Egehammere, 1200 Alen Egeplanker og 250 Alen Bogeplanker. Ved samme Leilighed vil Vedligeholdelsen af Havne husets Bygninger med Muurarbeide i 5 Aar blive bortliciteret. Conditionerne ville erfares paa mit Contoir. Ræder. Horsens, den 21de Mai 1844. Da Creditorerne i Kjøbmand N. J. Stegmanns Fallitbo for en stor Deel ikke have mødt eller ladet møde i Boet, indkaldes herved samtlige Creditorer i Henhold til Placaten af 21de April 1824 §2 til et Skiftemode paa mit Contoir Tirsdagen den 11te Juni, Eftermiddag Kl. 2, for specielt at erklære sig, om de samtykke i, at en under 11te December 1837 af Kjøbmand Knud Monberg til Fallenten for 4000 Rbdlr. udstædt og thinglæst PanteObligation, der efter de fremlagte Beviisligheder maa antages at være udfærdiget alene for derpaa ved Bank contoiret i Aarhuus at optage et Laan, som af Kjøbmand Knud Monberg eller af hans Opbudsbo nu er betalt, men hvorpaa Jntet skyldes til Fallenten – qvitteret maa extraderes til Kjøbmand Knud Monberg eller dennes Opbudsbo til Udslettelse af Pantebogen. Skifteretten i Horsens, d. 21de Mai 1844. Ræder.
Aarhuus Stifts-Tidende, 1844-05-24
Torsdagen den 11te Juni næstkommende, Formiddag Kl. 10, blive følgende Boet efter afdøde Grevinde Rantzau, til Rosenvold tilhørende Eiendomme stillede til Auction, nemlig: 1) En Gaard i Stauby af Hartk. gl. Matricul 2 Tdr. 2 Fdkr. 1/2 Alb., Skovskyld 1 Fdkr. 1/5 Alb., samt en under Gaarden hørende Lod, Kohauge kaldet, og Konge-Korntienden af Gaardens Hartkorn. 2) Et Huus, beliggende paa Gaardens Mark. Begge Eiendommene ere bortfæstede. Auctionen afholdes i førstnævnte Eiendom. Hvilket herved bekjendtgjøres. Bjerre Hatting Herreders Contoir, d. 18de Mai 1844. With.
Aarhuus Stifts-Tidende, 1844-05-24
Efter Reqvisition af Procurator Seidelin her i Kjøbstaden paa vedkommende Udlægshavers Vegne blive de Jørgen Mørch Behr i Lyngbye, Sønder-Herred, Randers Amt, tilhørende Eiendomme, saasom: 1) En Gaard i Lyngbye med tilliggende Jorder, af gl. Hartkorn Ager og Eng 5 Tdr. 5 Skpr. 3 Fdkr., og tilhørende Besætning. Gaarden er særdeles vel bygget og vedligeholdt, og afgiver beqvem Bolig for en Familie udenfor Bondestanden; 2) Et Huus, beliggende i Lyngbye, med tilliggende Jorder, af gammelt Hartkorn 6 Skpr.; 3) Halvdelen af 3 Parceller, Vesterengen kaldet, der samlet staaer for Hartkorn (efter gammel Matricul, 1 Td. - Skp. 1 Fdk. 2 Album; 4 Kirketienden af Gaarden Nr og Vesterengen Ns 3; 5) Det af Behr beboede Huus i Lyngbye, 5 Fag, nyligen opbygget; og 6) Et Huus ibidem, der beboes af Weivadt, med tilliggende Jordlod af gammelt Hartk. 2 Fdk. 2 Alb., stillede til 3 Auctioner, som afholdes Onsdagen den 12te og 26de Juni og 10de Julii næstkommende, hver Dags Formiddag Kl. 11. De 2 første Auctioner holdes her paa Raadhuuset, men den 3die Auction paa den sælgende Gaard i Lyngbye. Conditionerne erfares ved Auctionerne, og ere forinden til Eftersyn hos Procurator Seidelin hersteds. Hvilket herved bekjendtgjøres tillige efter Placaten af 22de April 1817 til Panthavernes Efterretning. Sønder Mols Herreders Contoir i Ebeltoft, den 29de April 1833. Stephensen.
Aarhuus Stifts-Tidende, 1844-05-24
Søndag den 5te Mai d. A. opkom en pludselig og hæftig Jld i Sveistrup, hvorved i faa Øieblikke 2de Boel steder og 5 Huse afbrændte til Grunden, saa at Beboerne Jntet fik reddet. Jeg kjender nu deres Tab og Trang. Dersom derfor mere lykkelige, velsindede Mennesker vilde hielpe deres skadelidte Medchristne, saa er undertegnede villig til at modtage Gaverne og i Forening med Sogneforstanderskabet, efter bedste Skjønnende, at uddeele dem til de Trængende. Sveistrup Præstegaard, d. 23de Mai 1844. Pingel, Sognepræst. Dampskibet "Löven" afgaaer förstkommende Onsdag den 29de Mai den, og fremdeles hver Onsdag, om Middagen Kl. 12 præcise fra Aarhus til SnoghøiRhederiet for Dampskibet "Løven" bekjendtgjør herved, at dette Skib afgaaer Onsdagen den 29de Mai d. A. og fremdeles hver Onsdag om Middagen Kl 12 præcise fra Aarhus til Snoghøi, og den derpaa fölgende Torsdag Morgen Kl. 6 fra Snoghøi til Kiel, anløbende de i de tidligere Bekjendtgjörelser nævnte Steder.
Aarhuus Stifts-Tidende, 1844-05-24
Med Hensyn til den Uregelmæssighed, der hidtil har fundet Sted med Tiden for Skibets Afgang fra Aarhus til Snoghøi undlader Rhederiet ikke at bemærke, at denne er bleven foranlediget ved en Misforstaaelse af vedkommende Expediteur, der har besørget Annoncen i de offentlige Blade, ligesom ogsaa ved en Trykseil, der, uden strax at blive bemærket, havde indsneget sig i nogle at de uddeelte trykte Bekjendtgjörelser om Skibets Fart indeværende Aar. Af Rhederiet var der strax fra Fartens Begyndelse taget den Bestemmelse, at Skibet skulde afgaae fra Aarhus hver Onsdag Middag Kl. 12, og af dette ogsaa truffet de Foranstaltninger, til herom at underrette Publicum, som det maatte antage at ville være tilstrækkelige til at forebygge enhver Misforstaaelse. Forsinkelse eller Ulempe; hvilken Hensigt Rhederiet höi ligen maa beklage ved de ovennævnte Misligheder endnu ikke at være bleven opnaaet.
Aarhuus Stifts-Tidende, 1844-05-24
Ovenstaaende Bestemmelse om Skibets Afgangstid bedes dHrr. Redacteurer, som tidligere have optaget Bekjendtgjörelser, Skibets Fart betræffende, at ville bringe til offentlig Kundskab, ligesom ogsaa hændehaverne af de trykte Bekjendtgjörelser om Skibets Fart anmodes om, paa disse at bemærke Afgangstiden. Snoghøi, den 21de Mai 1844.
Aarhuus Stifts-Tidende, 1844-05-24
Paa Rbederiets Vegne Kierumgaard, Eier af Dampskibet en Aarhuus=Paquetten. Anders Sandøe Ørsted, Capt. P. Michelsen, afgaaer, indtil videre, regelmæssig hver Mandag Aften Kl. 10, fra Aarhuus til Kjøbenhavn, medtagende Passagerer, Kreaturer og Stykgods. Dette for sin hurtige Seilads bekjendte, veludhalede, kobberfaste Skib, er forsynet med 2de rummelige Kahytter, særskilt for Damer og Herrer. Prisen er for Kahytsplads 2 8, for Dæksplads 1 H. Man behage at henvende sig til Andr. Chr. Wissing, Vestergade, ved Siden af Svaneapotheket. Dampskibet "Løven".